Klóšter Marijiny doł

Klóšter Marijiny doł (němsce Kloster Sankt Marienthal) je cistercienski klóšter pola Wostrowca w Hornjej Łužicy. Klóšter załoži so w lěće 1234 wot čěskeje kralowny Kunhuty – mandźelskeje krala Wjacława I. – při wikowanskim puću z Prahi do Zhorjelca a je tuž najstarši klóšter cistercienskeho rjada w Němskej, kotryž bjez přestawki hač do dźensnišeho wobsteji. Klóšter nadeńdźe so mjez Zhorjelcom a Žitawu při lěwym brjoze Łužiskeje Nysy, kotraž tworja němsko-pólsku hranicu. Dla swojeho połoženja bě w zašłosći často wot powodźenjow potrjecheny, kaž na přikład w lěće 2010. Twarjenja klóštra wužiwaja so dźensa zdźěla za mjezynarodny zetkawanski centrum Marijiny doł. Ke klóštrej słušeja nimo toho pjekarnja, mały rězak a piwarnja. Klóšter je jeničke hornjołužiske městno zwonka serbskich kónčin, hdźež so tradicija jutrowneho jěchanja haji. Wotkazaj Oficialne stronki klóštra Marijiny doł